Sarakiki-Hadang Festival

Ginsasalin-urog san siyudad san Calbayog an Sarakiki-Hadang Festival kada ika-8 san Setyembre kadungan san pista san Immaculate Concepcion. Kilala ini nga ritwal san pagsayaw nga ginsuga tikang sa pamaagi san panliburyo san usa nga sunoy sa ugang. An Sarakiki an ritwal samtang an Hadang an paghalad, karuyag signgon usa ini nga ritwal san paghalad san mga Calbayognon sa ira mga gintutuo.

Tinikangan 
Lokal nga termino an Sarakiki an an karuyag signgon kay pagkiwa para paghugay ngan pagmakadaog. Antis pa umabot an mga Kastila, an karuyag signgon lat sini kay an pagtuo sa mga Ginoo. An Sarakiki kay tikang liwat sa harandumon ni Ilahas ngan Mahusay. Naghimo si Ilahas bag-o nga sayaw nira ni Mahusay kun paanano an panliburyo san sunoy sa udang nga ginhalad nira nga pasundayag sa ira tribo sa Ibatan (Calbayog na yana).

Paghalad 
Natuo an mga Calbayognon nga mayda mga espirito na mas labaw sa aton ngan may kapas nga makahatag swerte o malas sa katilingban. Ginhihimo an paghalad para makahatag san kalipay sa mga Ginoo para makatagamtam kita san maupay nga ani. Nagamit manok an mga Calbayognon para ighalad sa mga Ginoo.

Sarakiki-Hadang Festival 
Malipayon nga ginsasalin-urog san mga Calbayognon an Sarakiki-Hadang Festival na gintatambong sa parada sa bug-os na siyudad san Calbayog kada patron. Puno san mga barahibo an mga su-ot san mga magsarayaw ngan ginsusuga nira an pagkiwa san mga manok. Mayda liwat tawo nga asya an sunoy nga nag-uuna ngan ginsusundan san iba na mga magsarayaw. An Sarakiki-Hadang Festival an usa sa mga ginhuhulat na kiritaon sa parada san mga Calbayognon.

Kinuhaan 

Calbayog